മഴ: നാടെങ്ങും പുഴയായി ചാലക്കുടിയില് താഴ്ന്ന പ്രദേശങ്ങള്ചാലക്കുടി: ചാലക്കുടി പുഴയില് ക്രമാതീതമായി വെള്ളം ഉയര്ന്നതിനെ തുടര്ന്നു പുഴയോര പ്രദേശങ്ങളിലേക്കു വെള്ളം കയറി. പരിയാരം കപ്പത്തോടു നിറഞ്ഞൊഴുകിയതിനെ തുടര്ന്നു കമ്മളം ഭാഗത്തു ജനവാസ മേഖലയിലേക്കു വെള്ളം കയറി. ഈ പ്രദേശത്തെ നിരവധി വീടുകള് വെള്ളത്തിനടിയിലായി. ചാലക്കുടി സതേണ് കോളജ് റെയില്വേ അടിപ്പാതയില് വെള്ളം നിറഞ്ഞതിനെ തുടര്ന്നു പടിഞ്ഞാറെ ചാലക്കുടി ഭാഗത്തേക്കുള്ള ഗതാഗതം തടസപ്പെട്ടു. അതിരപ്പിള്ളി ഡ്രീം വേള്ഡ് ഭാഗത്തു റോഡിലേക്കു വെള്ളം കയറിയതിനെ തുടര്ന്ന് അതിരപ്പിള്ളിയിലേക്കുള്ള ഗതാഗതം നിലച്ചു. പറന്പിക്കുളം ഡാമില് നിന്നും 12000 ഘനഅടി എന്ന തോതില് വെള്ളം തുറന്നുവിട്ടതോടെ പെരിങ്ങല്ക്കുത്ത് ഡാമിന്റെ സ്ല്യൂയിസ് തുറന്നതാണു പുഴയില് വെള്ളം ഉയരാന് കാരണം. ചാലക്കുടി പുഴയുടെ തീരത്തു താമസിക്കുന്നവര് ജാഗ്രത പാലിക്കണമെന്നു മുന്നറിയിപ്പു നല്കിക്കൊണ്ടു നഗരസഭയും പോലീസും പുഴയോര പ്രദേശങ്ങളില് മൈക്ക് പ്രചരണം നടത്തുന്നുണ്ട്.വെള്ളാഞ്ചിറയില് നിന്നും തിരുത്തിപ്പറന്പിലേക്കുള്ള റോഡ് വെള്ളത്തിനടിയിലായി. ഇതു വഴിയുള്ള ഗാതഗതം സ്തംഭിച്ചിരിക്കുകയാണ്.കൂടപ്പുഴ കുട്ടാടന് പാടത്തുവെള്ളം കയറിയതിനെ തുടര്ന്ന് ഈ ഭാഗത്തു താമസിക്കുന്ന 10 കുടുംബങ്ങളെ ഫയര്ഫോഴ്സിന്റെ നേതൃത്വത്തില് മാറ്റിത്താമസിപ്പിച്ചു. ബെന്നി ബഹനാന് എംപി, നഗരസഭ ചെയര്മാന് വി.ഒ. പൈലപ്പന്, വൈസ് ചെയര്പേഴ്സണ് സിന്ധു ലോജു, കൗണ്സിലര് സൂസി സുനില് എന്നിവര് സ്ഥലത്തെത്തിയിരുന്നു.കോട്ടാറ്റ് പണ്ടാരന്കടവില് പുഴയോരത്തു കെട്ടിയിട്ടിരുന്ന പോത്തുകളെ ഫയര്ഫോഴ്സെത്തി അഴിച്ചുവിട്ടു രക്ഷപ്പെടുത്തി. ജില്ലാ കളക്ടര് ഹരിത വി. കുമാര് സ്ഥലത്തെത്തി തഹസില്ദാര് ഇ.എന്. രാജു, നഗരസഭ ചെയര്മാന് വി.ഒ പെെലപ്പന്, പരിയാരം പഞ്ചായത്ത് പ്രസിഡന്റ് മായാ ശിവദാസ്, അതിരപ്പിള്ളി പഞ്ചായത്ത് പ്രസിഡന്റ് കെ.കെ. റിജേഷ്, മേലൂര് പഞ്ചായത്ത് പ്രസിഡന്റ് എം.എസ്. സുനിത എന്നിവരുമായി ചര്ച്ച നടത്തി സ്ഥിതിഗതികള് വിലയിരുത്തി.ദുരുന്തനിവാരണ ഡെപ്യൂട്ടി കളക്ടര് ഐ.ജെ. മധുസൂദനന്റെ നേതൃത്വത്തില് പ്രവൃത്തികള് ഏകോപിപ്പിക്കുന്നതിനു നടപടി തുടങ്ങി. ദേശീയ ദുരന്ത നിവാരണ സേനയുടെ ഒരു സംഘം ചാലക്കുടിയില് എത്തിയിട്ടുണ്ട്. നഗരസഭ അടിയന്തര കൗണ്ഡസില് യോഗം ചേര്ന്നു വിവിധ സ്ഥലങ്ങളില് ദുരിതാശ്വാസ ക്യാന്പുകള് തുറക്കാന് തീരുമാനിച്ചു.സര്ക്കാര് ബോയ്സ് ഹെെസ്കൂള്, കോട്ടാറ്റ് പള്ളി, മൂഞ്ഞേലി പള്ളി, ഹോളി ഫാമിലി ലത്തീന് പള്ളി ഹാളുകളും പനന്പിള്ളി കോളജിലുമാണു ക്യാന്പുകള് തുറക്കാന് തീരുമാനിച്ചത്. 24 മണിക്കൂറും പ്രവര്ത്തിക്കുന്ന ഹെല്പ് ഡെസ്ക് ആരംഭിക്കുവാന് നഗരസഭ തീരുമാനിച്ചു. പ്രളയ സാധ്യതയുള്ള സ്ഥലങ്ങളില് സാഹചര്യം വിലയിരുത്തി പ്രവര്ത്തിക്കാന് ഉദ്യോഗസ്ഥരെ നിയോഗിച്ചു.കൊരട്ടി, കാടുകുറ്റി, അന്നമനട പാടശേഖരങ്ങള്കൊരട്ടി: അപ്രതീക്ഷിതമായി പാടശേഖരങ്ങളില് വെള്ളം കയറിയതോടെ നെല്ക്കൃഷിക്കായി നട്ട ഞാറുകള് വെള്ളത്തിനടിയിലായി. കൊരട്ടി, കാടുകുറ്റി, അന്നമനട ഗ്രാമപഞ്ചായത്തുകളിലെ ഏക്കറുകണക്കിനു കൃഷിയാണു പ്രാരംഭ ഘട്ടത്തില് തന്നെ നശിച്ചത്. മിക്ക പാടങ്ങളിലും കഴിഞ്ഞ ഒരു മാസത്തിനുള്ളിലാണു നടീല് നടന്നത്. കുലയിടം, കൊരട്ടി, വാളൂര്, വാപ്പറന്പ്, വെസ്റ്റ് കൊരട്ടി അടക്കം പഞ്ചായത്തുകളിലെ വിവിധ പാടശേഖരങ്ങളിലാണു വെള്ളം കയറിയത്. ഡാമുകള് തുറക്കുകയും ചാലക്കുടിപ്പുഴ നിറഞ്ഞൊഴുകുകയും ചെയ്തതോടെയാണു കൃഷിയിടത്തില് വെള്ളം നിറഞ്ഞത്.ഇന്നലെ രാവിലെ സാധാരണ നിലയിലായിരുന്നെങ്കിലും രാവിലെ പതിനൊന്നോടെ ജലനിരപ്പ് ക്രമാതീതമായി ഉയരുകയായിരുന്നു. പലയിടങ്ങളിലും നട്ട ഞാറുകള് വെള്ളത്തിനു മുകളിലായി. പെയ്ത്തുവെള്ളം മാത്രമായിരുന്നെങ്കില് ഒരുപക്ഷേ കേടുപാടുകള് കൂടാതെ ഞാറു ലഭിച്ചേനെയെന്നാണു കര്ഷകര് പറയുന്നത്. ഡാമില് നിന്നെത്തിയ വെള്ളത്തില് പായലുകളും മാലിന്യങ്ങളും നിറഞ്ഞതോടെ പാടശേഖരങ്ങള് മാലിന്യക്കൂന്പാരങ്ങളായി മാറി. വാളൂര്, കുലയിടം, വെസ്റ്റ് കൊരട്ടി ഭാഗങ്ങളില് വാഴത്തോട്ടങ്ങളിലും വെള്ളം കയറി. പുഴയിലെ ജലനിരപ്പിലും കുറവു സംഭവിച്ചിട്ടുണ്ട്.ആറ്റപ്പിള്ളി റെഗുലേറ്ററില് കുടുങ്ങിയ മരക്കന്പുകള് നീക്കിമറ്റത്തൂര്: മഴയില് കുറുമാലിപ്പുഴയിലെ ഒഴുക്കു ശക്തമായതിനെ തുടര്ന്ന് ആറ്റപ്പിള്ളി റഗുലേറ്ററില് മരത്തടികള് കുടുങ്ങി. വനമേഖലയില് നിന്ന് വെളളത്തിലൂടെ ഒഴുകിയെത്തുന്ന മരത്തടികളാണു പാലത്തില് വന്നടിഞ്ഞത്. മരക്കന്പുകള് അടിഞ്ഞുകൂടി നീരൊഴുക്കു തടസപ്പെട്ടു കരയിലേക്കു വെള്ളംകയറുന്ന സാഹചര്യം ഒഴിവാക്കുന്നതിനായി അഗ്നി രക്ഷാസേനയും നാട്ടുകാരും ചേര്ന്നു റെഗുലേറ്ററില് കുടുങ്ങിയ മരത്തടികള് നീക്കം ചെയ്തു.ആറ്റപ്പിള്ളി സ്വദേശികളായ ജിനീഷ് പള്ളത്ത്, ജസ്വിന് ജോഷി, വൈശാഖ്, ജെല്വിന്, സുഭീഷ് എന്നീ യുവാക്കളാണു പുഴയിലിറങ്ങി നീരൊഴുക്കിനു തടസമായി അടിഞ്ഞുകൂടിയ മരക്കന്പുകളും മറ്റും നീക്കം ചെയ്യാന് സഹായിച്ചത്. മറ്റത്തൂര് പഞ്ചായത്ത് പ്രസിഡന്റ് അശ്വതി വിബി, അംഗങ്ങള് എന്നിവര് സ്ഥലത്തെത്തിയിരുന്നു. മറ്റത്തൂരിലെ പാടങ്ങള്കോടാലി: കനത്തമഴയെ തുടര്ന്നു മറ്റത്തൂരിലെ പാടശേഖരങ്ങളില് വെള്ളം കയറി. വെള്ളിക്കുളം വലിയ തോടിനോടു ചേര്ന്നുള്ള കോടാലിപ്പാടം, മാങ്കുറ്റിപ്പാടം, വാസുപുരം, കൊടുങ്ങ, മോനൊടി പാടശേഖരങ്ങളാണു വെള്ളത്തിനടിയിലായത്. ചില പാടശേഖരങ്ങളില് മുണ്ടകന് കൃഷിക്കായി നിലമൊരുക്കുന്ന പണികള് തടസപ്പെട്ടു.മാങ്കുറ്റിപ്പാടം പാടശേഖരത്തില് നടീലിനായി ഒരുക്കിയ ഞാറ്റടികള്ക്കു നാശമുണ്ടായതായി കര്ഷകര് പറഞ്ഞു. വാഴത്തോട്ടങ്ങളില് വെള്ളം കയറിയതു കര്ഷകരെ ആശങ്കയിലാക്കിയിട്ടുണ്ട്. വാഴക്കന്നുകള് നട്ടു മുളച്ചു തുടങ്ങിയ സമയമായതിനാല് രണ്ടു ദിവസത്തിലധികം വെള്ളം കൃഷിയിടത്തില് കെട്ടിനിന്നാല് കനത്ത നാശമുണ്ടാകുമെന്നു കര്ഷകര് പറഞ്ഞു.ചെന്ത്രാപ്പിന്നിയില്ചെന്ത്രാപ്പിന്നി: കനത്ത മഴയില് തീരദേശത്ത് താഴ്ന്ന പ്രദേശങ്ങളില് വെള്ളക്കെട്ട് രൂക്ഷമായി. ചെന്ത്രാപ്പിന്നി 17 വായനശാല റോഡില് കാനയിലൂടെയുള്ള ഒഴുക്കു നിലച്ചതോടെ റോഡില് വെള്ളം കെട്ടിനില്ക്കുന്ന അവസ്ഥയിലാണ്. തോടുകള് നിറഞ്ഞൊഴുകിയതോടെ ഉള്നാടന് റോഡുകളില് വെള്ളം കയറി. കനത്തമഴയില് ദേശീയപാതയില് കുഴികള് രൂപപ്പെട്ടു.ചെന്ത്രാപ്പിന്നി മുതല് മൂന്നുപീടിക വരെയുള്ള ഭാഗത്താണു ദേശീയപാതയില് ചെറുതും വലുതുമായ ഗര്ത്തങ്ങള് ഉള്ളത്. കാളമുറി വടക്കുഭാഗത്തു വലിയ കുഴികള് അപകടസാധ്യത വര്ധിപ്പിക്കുന്നു. ഒരുവര്ഷം മുന്പാണു ദേശീയപാതയില് റീ ടാറിംഗ് നടന്നത്. ഇതിനിടയില് പലതവണ റോഡ് തകര്ന്നു കുഴികള് നികത്തിയിരുന്നു.മേലൂരിലെ വിവിധ പ്രദേശങ്ങള്മേലൂര്: കനത്ത മഴയില് മേലൂരിലെ വിവിധ പ്രദേശങ്ങള് വെള്ളത്തിലായി. ദുരന്തനിവാരണ ക്യാന്പ് ആരംഭിച്ചു. മേലൂര് പഞ്ചായത്തിലെ താഴ്ന്ന പ്രദേശങ്ങളായ ഒന്നാംവാര്ഡ് ശാന്തിപുരം ഡിവൈന് കോളനി, പതിമൂന്നാം വാര്ഡ് നടുത്തുരുത്ത് എരുമപ്പാടം എന്നിവടങ്ങളിലാണു വെള്ളം കയറിയത്. ഇരു പ്രദേശങ്ങളിലെയും 65 കുടുംബങ്ങളെയാണു മുരിങ്ങൂര് ഡിവൈന് കേന്ദ്രത്തിലേക്ക് മാറ്റിപ്പാര്പ്പിച്ചത്. ഇന്നലെ ഉച്ചയോടെ ജില്ലാ കളക്ടര് ഹരിത വി. കുമാറും മറ്റു അധികൃതരും കാലടി എരുമപ്പാടം സന്ദര്ശിച്ചു. വില്ലേജ് ഓഫീസര് ആന്റണി, പഞ്ചായത്ത് പ്രസിഡന്റ് എം.എസ്. സുനിത, വൈസ് പ്രസിഡന്റ് പി.ഒ. പോളി, മറ്റു പഞ്ചായത്ത് അംഗങ്ങളുടെ നേതൃത്വത്തില് താഴ്ന്ന പ്രദേശങ്ങളിലെ വീടുകളിലെത്തി ആവശ്യ സാധനങ്ങള് എടുത്ത് ഒഴിഞ്ഞുമാറാന് മുന്നറിയിപ്പു നല്കി. എരുമപ്പാടത്ത് കൂടുതല് വെള്ളം കയറുന്ന സാഹചര്യം വന്നതോടെ വീടുകളിലെ സാധന സാമഗ്രികള് മാറ്റുവാന് സന്നദ്ധ പ്രവര്ത്തകരും പഞ്ചായത്ത് അധികൃതരും വാര്ഡ് മെന്പര്മാരും കൊരട്ടി പോലീസ് എസ്ഐ സി.കെ. സുരേഷും സംഘവും മുന്നിട്ടിറങ്ങി. ബെന്നി ബഹനാന് എംപി, മുന് എംഎല്എ ബി.ഡി. ദേവസ്സി തുടങ്ങിയവര് സ്ഥലം സന്ദര്ശിച്ചു.മേലൂര് പഞ്ചായത്തിലെ പ്രധാന ജലസ്രോതസുകള് നിറഞ്ഞു. കൃഷിയിടങ്ങള് വെള്ളത്തിലായി. പുഷ്പഗിരി നായിംവേലി തോടിനു ചേര്ന്നുള്ള കൈതവളപ്പില് ശിവന്റെ 80 സെന്റിലേയും കൈപറന്പില് രംഗരാജന്റെ 40 സെന്റിലേയും മരച്ചീനി കൃഷി വെള്ളത്തിലായി.കോടാലിയില് വീടു തകര്ന്നുകോടാലി: കനത്ത മഴയെ തുടര്ന്നു മറ്റത്തൂര് പഞ്ചായത്തിലെ മുരുക്കുങ്ങലില് വീടു തകര്ന്നു വീണു. ചാണാശേരി ലെനിന്റെ ഓടിട്ട വീടാണ് ഇന്നലെ രാവിലെ മേല്ക്കൂര തകര്ന്നു വീണത്. സംഭവ സമയത്തു വീടിനുള്ളില് ആളില്ലാതിരുന്നതിനാല് അപകടം ഒഴിവായി.തീരപ്രദേശങ്ങള്കൊടുങ്ങല്ലൂര്: കനത്ത മഴയില് തീരദേശത്തെ താഴ്ന്ന പ്രദേശങ്ങള് വെള്ളത്തിനടിയിലായി. കനോലി കനാലും പെരുംതോടും ഇന്നുകൂടി മഴ നിര്ത്താതെ പെയ്താല് കവിഞ്ഞൊഴുകും. അഴീക്കോട് കാഞ്ഞിരപ്പുഴയില് ക്രമാതീതമായി വെള്ളം കൂടുന്നുണ്ട്. കനോലി കനാലിന്റെ തീരത്തുള്ളവര്ക്കാണു വലിയ ബുദ്ധിമുട്ട്. തോടുകളും പാടങ്ങളും കുളങ്ങളുമെല്ലാം നിറഞ്ഞൊഴുകുന്നു. മഴ നിര്ത്താതെ പെയ്തതോടെ റോഡുകളെല്ലാം സഞ്ചാരയോഗ്യമല്ലാതായി.കുഴൂര്, അന്നമനട പഞ്ചായത്തുകള്മാള: കനത്ത മഴയെ തുടര്ന്ന് ചാലക്കുടിപ്പുഴയിലെ ജലനിരപ്പ് ഉയര്ന്നതോടെ മാളയിലെ കുഴൂര്, അന്നമനട പഞ്ചായത്തുകളിലെ താഴ്ന്ന പ്രദേശങ്ങളില് വെള്ളം കയറി. ആലമറ്റം, കണക്കന്കടവ്, കൊച്ചുകടവ്, വയലാര് പ്രദേശങ്ങളിലാണു വെള്ളം കയറിയിട്ടുള്ളത്. വെള്ളം ഉയര്ന്നിട്ടുണ്ടെങ്കിലും റോഡ് ഗതാഗതത്തെ ഇതുവരെയും ബാധിച്ചിട്ടില്ല. ഒറ്റപ്പെട്ട കൃഷിയിടങ്ങള് വെള്ളക്കെട്ടു ഭീഷണിയിലാണ്.ഇന്നലെ രാവിലെ ഉയര്ന്നു നിന്നിരുന്ന ജലനിരപ്പ് വൈകീട്ടോടെ മൂന്നടിയോളം കുറഞ്ഞട്ടുള്ളതു ചെറിയ ആശ്വാസമാണെങ്കിലും ജനങ്ങള് ഭീതിയിലാണ്. ചാലക്കുടിപ്പുഴയിലെ വെള്ളം കലങ്ങിയതിനാല് വൈന്തലയില്നിന്നുള്ള ശുദ്ധജലവിതരണം നിര്ത്തിയതായി അസിസ്റ്റന്റ് എന്ജിനീയര് അറിയിച്ചു. കണക്കന്കടവ് റെഗുലേറ്റര് ബ്രിഡ്ജിന്റെ എല്ലാ ഷട്ടറുകളും തുറന്നിട്ടുണ്ട്.